שנה"ל תשפ"ג

**קרן לעידוד הפרסום לפרסום גישה חופשית (Open Access)**

**מטרת הקרן**

הקרן נועדה לעודד חוקרים הכותבים מאמרים בכתבי עת מעולים והמבקשים שמאמרם יהיה זמין לכל מיד עם פרסומו בכתב העת. בעקיפין הקרן נועדה אף לעודד מוציאים לאור הפועלים במסלול הזהב (Gold Model). יוער כי כתבי עת במסלול הזהב מפרסמים את המאמרים במודל הגישה החופשית המאפשר את זמינותם של המאמרים, מיד עם פרסומם, לציבור הרחב ללא עלות או דמי מנוי.

הקרן תממן את פרסומם של מחקרים שייבחרו על ידי וועדה כמפורט להלן. המימון יהווה תשלום עבור הוצאות דמי הטיפול הנדרשים (Article Processing Charges – APC) עד לסכום של 2500$ דולר ארה"ב לחבר/ת סגל בכיר הנמנה עם מחברי המאמר לכל שנה אקדמית (אוקטובר עד ספטמבר). הסכום אינו מצטבר משנה לשנה ואין כפל תמיכה לשני מחברים מאותו המוסד. תנאי הסף להגשת הבקשה מפורטים להלן.

יצוין כי מטרת הקרן אינה מימון של מנוי על כתבי עת.

**תנאי הסף להגשת הבקשה לקרן**

* הקרן תתמוך במחברים שהינם במסלול של הסגל האקדמי הבכיר, עמיתי מחקר, סטודנטים לתארים מתקדמים וגמלאים מהסגל הבכיר.
* ועדה אד-הוק בראשות סגן נשיא ודיקן למחקר תתעדף מימון הפרסום רק אם לחברי הסגל הבכיר הנמנים על מחברי המאמר **אין** מקורות מימון אחרים לממן זאת, לרבות תקציבי מחקר פנימיים וחיצוניים, מענק פקולטאי וכדומה.
* הקרן תתמוך רק בפרסום מיידי של המאמר ללא תקופת אמברגו בה המאמר לא יהיה נגיש לציבור הרחב.
* הקרן תתמוך רק במאמר שהמוציא לאור מאפשר את הפקדתו במאגר המוסדי מיידית או לאחר תקופה שלא תעלה על 12 חודשים.
* הקרן תתמוך רק במאמרים שעברו שיפוט עמיתים, שהתקבלו כבר לפרסום, המנויים ברשימת כתבי העת הרשמיים המפורטים למשל ב- Directory of Open Access Journals (https://doaj.org/) ואשר אינם הוגדרו ככתבי עת בעייתיים (כתבי עת טורפניים).
* הקרן תממן רק מאמרים המתפרסמים בכתבי עת המדורגים במקום גבוה (**בעשירון העליון 10%**) בתחום המחקר הרלוונטי ע"פ מדדים המקובלים בוועדת המינויים והעלאות של אוניברסיטת חיפה בחלוקה על פי התחומים השונים (למשל, SCImago Web of Sciences, JCR,).

**הערות כלליות**

מכיוון שהסכום המוקצה לקרן מוגבל, הטיפול בבקשות שתגענה יעשה על פי סדר כרונולוגי של הגעת טופס השיפוט ועד לסיום התקציב לאותה השנה. בקשות שתגענה לאחר סיום התקציב תעלנה לדיון בשנה העוקבת, אם תהינה עוד רלוונטיות.

ההחלטה אם לתמוך במימון הפרסום תקבע בישיבה של ועדה אד-הוק בראשות סגן נשיא ודיקן למחקר, שתוקם לצורך זה מידי פעם. שיקול מרכזי בהחלטת הוועדה יהיו מדדי האיכות של כתב העת כפי שתוארו לעיל.

הקרן תנוהל ברשות המחקר.

כדי לקבל את המענק יש למלא טופס בקשה המצורף ולשלוח לכתובת דוא"ל: viceoffi@univ.haifa.ac.il